بزنس سپورٹ فیسلٹی (بی ایس ایف) پر عمومی رہنمائی

پراجیکٹ کا پس منظر

غربت میں کمی اور روزگار کے مواقع پیدا کرنے کے لئے حکومتِ پاکستان کی ترجیحات کو پیش نظر رکھتے ہوئے عالمی بینک نے حکومتِ بلوچستان اور دیگر متعلقہ فریقوں کی مشاورت سے 'بلوچستان لائیولی ہڈز اینڈ انٹریپرینیورشپ پراجیکٹ (Balochistan Livelihoods and Entrepreneurship Project) [بی ایل ای پی] تیار کیا ہے جس کے تحت دیہی علاقوں میں ذرائع معاش کو بہتر بنایا جا رہا ہے اور کاروبار میں معاونت کی سہولیات کے ذریعے پراجیکٹ کے اضلاع میں روزگار کے مواقع پیدا کئے جا رہے ہیں اور کاروباری سرگرمیوں کو پائیدار بنانے میں مدد دی جا رہی ہے۔ پراجیکٹ کے تحت دی جانے والی بزنس سپورٹ فیسلٹی (بی ایس ایف) کی اس گرانٹ کا مقصد نجی شعبے میں کام کرنے والے افراد، چھوٹے اور درمیانے کاروباری اداروں (ایم ایس ایم ایز) کو بین الاقوامی تقاضوں سے ہم آہنگ بنانے کے لئے مختلف افراد اور فرموں کے ساتھ مل کر کام کیا جا رہا ہے اور بحیثیت مجموعی علاقے میں کاروباری سرگرمیوں کو بہتر بنایا جا رہا ہے۔پراجیکٹ کی بدولت ایم ایس ایم ایز کے ریونیو میں اضافہ ہو گا، روزگار کے مواقع پیدا ہوں گے اور پناہ گزینوں کی آمد اور انتہاپسندی کے باعث علاقے کی معیشت پر مرتب ہونے والے منفی اثرات میں کمی آئے گی۔ توقع ہے کہ ایم ایس ایم ایز کے کاروبار میں بہتری سے دیہی علاقوں میں روزگار کے مواقع پیدا ہوں گے اور بلوچستان کے منتخب اضلاع کی کاروباری سرگرمیوں میں پائیداری اور استحکام پیدا ہو گا۔ پراجیکٹ کی بدولت ان علاقوں کے چھوٹے اور درمیانے کاروباری اداروں اور افراد کے منافع میں بہتری آئے گی اور آمدنی میں اضافہ ہو گا۔ یہ کاروباری ادارے غربت میں کمی لانے اور کاروباری مواقع کی شکل میں میزبان کمیونٹیز کے حالات بہتر بنانے میں نمایاں کردار ادا کریں گے۔ بی ایل ای پی کے تحت مالی معاونت، تکنیکی معاونت، تربیت، سرٹیفکیشن اینڈ سٹینڈرڈز(Certification and Standards) ، مقامی سطح پر اور برآمدی منڈی کے لئے مارکیٹنگ، اور ٹیکنالوجی میں بہتری کے سلسلے میں متعدد اقدامات کئے جائیں گے جن کی بدولت ایس ایم ایز کا شعبہ مستحکم ہو گا اور نجی شعبے کو مضبوط بنانے میں مدد ملے گی۔

1. بی ایس ایف کی تعمیر/ تنصیب کا جغرافیائی محل وقوع:

بی ایل ای پی کی جانب سے کاروبار میں معاونت کی یہ سہولت (بی ایس ایف) بلوچستان کے درج ذیل نو اضلاع تک محدود ہے:

قلعہ عبداللہ/ چمن، قلعہ سیف اللہ، پشین، ژوب، چاغی، شیرانی، نوشکی، مستونگ اور گوادر

1. درخواست دینے کی اہلیت

درج ذیل شرائط پر پورا اترنے والے صوبہ بلوچستان کے درخواست گزار 'کاروبار میں معاونت کی سہولت (بی ایس ایف)' کے لئے درخواست دے سکتے ہیں:

1. درخواست دہندہ بی ایس ایف کی کل لاگت میں مندرجہ ذیل شراکت داری کے اصول پر متفق ہو:

بی ایل ای پی (70 فیصد) اور گرانٹی (30 فیصد)۔

1. درخواست دہندہ کے پاس موثر قومی شناختی کارڈ موجود ہو اور بلوچستان کے مقامی ہوں۔
2. درخواست دہندہ کاروبار میں کم ازکم تین سالہ قابل تصدیق تجربہ کا حامل ہو۔ متعلقہ اور پانچ سال سے زائد کاروباری تجربے کو ترجیح دی جائے گی۔
3. درخواست دہندہ کو قلعہ عبداللہ/ چمن، قلعہ سیف اللہ، چاغی، شیرانی، پشین، مستونگ، ژوب، نوشکی اور گوادر میں بی ایس ایف کی سہولت قائم کرنے پر اتفاق کرنا ہو گا۔
4. درخواست دہندہ کے پاس کاروبار کے لئے ایک پائیدار منصوبہ موجود ہو جس کی وضاحت کاروبار کی ایک واضح تجویز یا بزنس پروپوزل کی شکل میں کی جائے، جس کا فارمیٹ بی ایل ای پی کی ویب سائٹ پر موجود ہے۔
5. درخواست دہندہ بی ایل ای پی کی معاونت سے قائم کردہ بی ایس ایف کا این ٹی این نمبر درج کرانے پرراضی ہو۔
6. متعلقہ نو اضلاع کے مقامی شہریوں کو ترجیح دی جائے گی جہاں بی ایس ایف قائم کی جائیں گی۔
7. درخواست دہندہ گرانٹ کی منظوری کے وقت گرانٹی کا حصہ پیشگی ادا کرنے پر متفق ہو۔
8. درخواست دہندہ کے لئے ماحول کے تحفظ سے متعلق نیشنل/ لوکل قوانین اور بی ایل ای پی کے تجویز کردہ انوائرمنٹ اینڈ سوشل سیف گارڈز پر عملدرآمد کرنا لازم ہو گا۔
9. درخواست دہندہ کسی بھی ایسے دیگر عوامل کی پاسداری پر آمادہ ہوں جو بی ایل ای پی کی جانب سے بی ایس ایف کے بہتر مفاد کو پیش نظر رکھتے ہوئے شامل کیا جائے۔
10. گرانٹ کا ممنوعہ استعمال

بی ایل ای پی گرانٹ کی رقم درج ذیل امور کے لئے استعمال نہیں کی جا سکے گی:

1. مروجہ حکومتی قواعد کی رو سے ممنوعہ اشیاء یا خدمات کی خریداری۔
2. کوئی ایسی خریداری یا کام، جو گرانٹ کے معاہدے پر دستخط سے پہلے ہو چکے ہوں۔
3. کوئی ایسی خریداری یا کام جو بی ایل ای پی پراجیکٹ کے تحت طے کئے گئے گرانٹ کے مقاصد پورے کرنے کے لئے ضروری نہ ہو۔
4. گرانٹی کے سابقہ واجبات، اور/ یا قرضے، جرمانے اور سزا کے طور پر وصول کی جانے والی رقوم۔
5. کسی بھی طرح کی نقد سرمایہ کاری یا وقف کی جانے والی رقوم۔
6. ممنوعہ اشیاء کی خریداری مثلاً ممنوعہ زرعی اشیا یا سامان، استعمال شدہ آلات یا ایکوپمنٹ، یا ممنوعہ اشیاء، الکوحل والے مشروبات۔
7. بی ایل ای پی کی منظوری سے کاروباری سرگرمیوں کے لئے درکار مشینری سے ہٹ کر کسی بھی قسم کی گاڑی کی خریداری۔
8. زمین سے پانی نکالنے سے متعلق کوئی اخراجات (مثلاً سولر پمپنگ سسٹم، بورنگ/ ٹیوب ویل) ۔
9. تقریبات، پارٹیاں، خوشی میں منائی جانے والی سرگرمیاں، یا "نمائندگی" کے اخراجات۔
10. بی ایل ای پی کے متعلقہ حکام کی پیشگی منظوری کے بغیر کوئی دیگر سرمایہ کاری یا خریداری۔
11. ملکیت

یہ بزنس سپورٹ فیسلٹی گرانٹی کی ملکیت ہو گی۔

1. رجسٹریشن کا مجاز ادارہ

بزنس سپورٹ فیسلٹی/ ایم ایس ایم ایز کی رجسٹریشن حکومتِ بلوچستان کے متعلقہ/ قانونی ادارے میں کرائی جائے گی۔

1. کاروبار کی تجویز یا کاروباری منصوبہ

درخواست گزار کو کاروبار میں معاونت کے لئے کاروبار کی تجویز یا کاروباری منصوبہ (Business Proposal) تیار کر کے جائزہ اور تجزیہ کے لئے دفتر بی ایل ای پی میں جمع کرانا ہو گی۔ اس تجویز میں وہ تمام اجزاء شامل ہونے چاہئیں جو ویب سائٹ پر دی گئی نمونے کی تجویز میں شامل ہیں۔

1. جاری سرگرمیوں کی ذمہ داریاں

کاروبار کی عملی سرگرمیوں (مثلاً مینوفیکچرنگ، خریداری، سپلائی چین مینجمنٹ، ڈسٹری بیوشن، افرادی قوت وغیرہ) کی ذمہ داری گرانٹی پر عائد ہو گی۔ اس کے علاوہ گرانٹی کاروبار کے حفاظتی امور یقینی بنانے کے مکمل طور پر ذمہ دار ہوں گے۔ گرانٹی کاروبار کی اس سہولت میں کسی تیسرے فریق کو ذیلی شریک نہیں بنا سکتے اور نہ ہی وہ اس کاروبار کی سہولیات کو فروخت کر سکتے ہیں۔

1. کاروبار کی اراضی

کاروبار کی ان سہولیات کے لئے اراضی کی تمام تر ذمہ داری سرمایہ کار پر عائد ہو گی۔

1. گرانٹ کا اجراء اور انتظامی امور کی معلومات

تمام گرانٹس پر ضروری گفت وشنید کی جائے گی اور رقم پاکستانی روپے میں فراہم کی جائے گی۔ گرانٹ کے تحت ان اخراجات کے لئے رقوم فراہم کی جائیں گی جن کی اجازت دی جا سکتی ہے، جو مختص کئے جا سکتے ہیں اور معقول ہیں۔ گرانٹ کی درخواستوں کے ہمراہ حقیقت پسندانہ بجٹ پوری تفصیل کے ساتھ فراہم کیا جائے۔ آر ایف اے دستاویزات کے اجراء کا یہ مطلب ہرگز نہ لیا جائے کہ بی ایل ای پی اب گرانٹ جاری کر دے گا یا اس نے گرانٹ دینے کا وعدہ کر لیا ہے اور نہ ہی بی ایل ای پی اس درخواست کی تیاری اور اسے جمع کرانے کے اخراجات کی ادائیگی کرے گا۔ مزید برآں، بی ایل ای پی کو موصول ہونے والی کوئی ایک یا تمام درخواستیں منظور یا مسترد کرنے اور درخواست گزاروں سے مزید کوئی وضاحت طلب کرنے کا اختیار حاصل ہے۔

1. کاروبار کے شعبے

پراجیکٹ کے تحت بلوچستان کے منتخب اضلاع میں فزیبلٹی کی بنیاد پر 6 مرکزی شعبے طے کئے گئے ہیں۔ ان شعبوں میں زراعت، مال مویشی، کان کنی و معدنیات، دست کاری اور چھوٹی صنعتیں، سیاحت اور جنگلات شامل ہیں۔ اس بناء پر ایسی کاروباری تجاویز کو ترجیح دی جائے گی جن سے مقامی مصنوعات کے قدری سلسلے (Value Chain) میں بہتری آ رہی ہے اور آئندہ بہتری آئے، مقامی لوگوں کے لئے روزگار کے مواقع پیدا ہوں، کاروباری سرگرمیوں میں خودکار نظام (Automation) کا رجحان بڑھے، مالی لحاظ سے پائیداری آئے، اور پہلے سے چلنے والے کاروبار کو توسیع ملے، اور ان کی بدولت کمیونٹی کے ساتھ مل کر قدر کی بڑھوتری (Value Addition) کی سرگرمیوں کے امکانات بڑھیں۔ گرانٹ حاصل کرنے والوں سے امید کی جاتی ہے کہ وہ اپنا کاروباری منصوبہ ان چھ شعبوں میں سے کسی بھی شعبے میں تیار کریں گے جس کا فارمیٹ ویب سائٹ پر دیا گیا ہے۔ ضمیمہ نمبر I میں ہر شعبے کے تحت ممکنہ کاروبار کی فہرست دی گئی ہے، البتہ دیگر موزوں، اور معاشی لحاظ سے قابل عمل کاروباری آئیڈیاز جن کی منظوری پی ایم آئی یو سے حاصل کرنا ہو گی اور جن کے لئے عمدہ فزیبلٹی رپورٹ دی جائے گی، انہیں کاروباری معاونت کی اس سہولت کے لئے زیرغور لایا جائے گا۔

1. گرانٹ کی کارروائی کا عملی مدار

گرانٹ کی کارروائی کی ترتیب کچھ اس طرح ہو گی:

1. کاروبار میں معاونت کی سہولت پر عملدرآمد اور نگرانی
2. گرانٹی بی ایس ایف کی منظورشدہ تجویز پر عملدرآمد کریں گے اور اس سلسلے میں خریداری کے رہنما اصولوں (Procurement Guidelines)، کنسلٹنٹس کے رہنما اصولوں (Consultants Guidelines) اور انٹی کرپشن کے رہنما اصولوں (Anti-corruption Guidelines) کی پاسداری کی جائے گی۔
3. گرانٹی ایسے طریقہ ہائے کار طے کریں گے اور/ یا مرتب کریں گے جن کے تحت پراجیکٹ پر عملدرآمد کرنے والا ادارہ (Project Implementing Entity) اور/ یا اس کے ملحقہ ادارے گرانٹی کی جانب سے بی ایس ایف پر لگائے گئے سرمایہ کے حوالے سے سپروژن اور مانیٹرنگ یعنی نگرانی کی سرگرمیوں پر کام کر سکیں، جو بھی معاملہ ہو۔
4. گرانٹی بی ایس ایف کے سرمایہ کے حوالے سے وہ تمام معلومات تیار کر کے پراجیکٹ پر عملدرآمد کرنے والے ادارے اور/ یا اس کے ملحقہ اداروں کو فراہم کریں گے جن کا تقاضا پراجیکٹ پر عملدرآمد کرنے والے ادارے اور/ یا اس کے ملحقہ اداروں کی جانب سے معقول انداز میں کیا جائے۔
5. گرانٹی وہ تمام ریکارڈ اور اکاؤنٹس، اکاؤنٹنگ کے عمدہ مروجہ طریقوں کے مطابق مرتب کریں گے جن میں بی ایس ایف پر عملدرآمد کے سلسلے میں ہونے والی عملی سرگرمیوں، وسائل اور ان پر اٹھنے والے اخراجات کو ظاہر کیا جائے گا، جو بھی معاملہ ہو، اور پراجیکٹ پر عملدرآمد کرنے والے ادارے یا اس کے ملحقہ اداروں کی درخواست پر اس ریکارڈ اور اکاؤنٹس کا آڈٹ کرائیں گے جو کسی آزاد آڈیٹر کی طرف سے عام طور پر اپنائے جانے والے آڈٹ کے موزوں اصولوں کے مطابق ہوں۔
6. گرانٹی کو بی ایس ایف پر عملدرآمد کے سلسلے میں پراجیکٹ پر عملدرآمد کرنے والے ادارے اور/ یا اس کے ملحقہ اداروں کی جانب سے بلاترتیب اور/ یا غیراعلانیہ عملی یا دستاویزی معائنوں پر کوئی اعتراض نہیں ہو گا۔
7. اگر بی ایس ایف تجویز کی چھان بین کے دوران پراجیکٹ پر عملدرآمد کرنے والا ادارہ طے کر دے، جو بھی معاملہ ہو، تو گرانٹی کو اس تجویز پر تیار شدہ حفاظتی اقدامات کی دستاویزات کے مطابق عمل کرنا ہو گا اور یہ اسی طرح لاگو ہوں گی جس طرح یہ دستاویزات تیار کی گئی ہوں گی اور شراکتی گرانٹ کے اجراء سے قبل بتایا گیا ہو گا۔
8. اگر بی ایس ایف کی تجویز پر پارٹنرشپ کی شکل میں عملدرآمد ہونا ہو تو بی ایس ایف میں شامل تمام پارٹنرز مشترکہ حیثیت میں میچنگ گرانٹ کے معاہدے میں بیان کی گئی تمام ذمہ داریوں اور شرائط کے پابندتصور کئے جائیں گے۔
9. پراجیکٹ پر عملدرآمد کرنے والے ادارے کو اختیار حاصل ہے کہ وہ میچنگ گرانٹ کی رقوم استعمال کرنے کا گرانٹی کا حق معطل کر سکتا ہے یا اسے ختم کر سکتا ہے۔
10. گرانٹی، پراجیکٹ پر عملدرآمد کرنے والے ادارے کے اس حق کو تسلیم کرتا ہے اور اس پر رضامند ہے کہ وہ میچنگ گرانٹ کے تحت ادا کی گئی کسی بھی ایسی رقوم پر ہرجانہ عائد کرے جس کے معاملے میں دھوکہ دہی اور کرپشن کی گئی ہو۔
11. گرانٹی، پراجیکٹ کے مقاصد کے ساتھ اپنی پختہ وابستگی کا اظہار کرے گا اور عمدہ تکنیکی، مالی، انتظامی، سماجی و ماحولیاتی اور لیبر معیارات کے مطابق بی ایس ایف پر عملدرآمد کا اقرار کرے گا، جو بھی معاملہ ہو، اور
12. گرانٹی بی ایس ایف تجویز پر عملدرآمد کے سلسلے میں مطلوب وسائل، بشمول نقد رقم کی شکل میں کم سے کم حصہ، ضرورت پڑنے پر فی الفور فراہم کرے گا۔
13. معاون سہولیات کے رہنما اصول

بی ایس ایف کے سلسلے میں عمومی رہنما اصول وضع کیا گیا ہے جس میں سرمایہ کار کی کاروباری تجویز اور بی ایل ای پی کمیٹی کے تجزیہ اور تجاویز کی بنیاد پر ترمیم کی جا سکتی ہے۔

1. بی ایس ایف کے لئے کاروبار اور مالی امور کے منصوبے مطلوبہ شکل یا فارمیٹ میں پیش کئے جائیں گے اور ابتدائی شارٹ لسٹنگ کے سلسلے میں کمیٹی کے جائزہ کے لئے جمع کرائے جائیں گے۔ اس کے بعد تیسرے فریق سے ان کی جانچ پرکھ یا اویلیویشن اور فزیبلٹی (Evaluation and Feasibility) کرائی جائے گی اور پھر حتمی منظوری دی جائے گی۔
2. سرمایہ کار کو گرانٹ کی منظوری سے قبل اپنے کاروبار کی رجسٹریشن بطور ٹیکس فائلر کرانا ہو گی۔
3. بی ایس ایف کے لئے درکار کل اراضی کا انتظام سرمایہ کار کی ذمہ داری ہو گی اور اسے اشیاء کی شکل میں معاونت تصور نہیں کیا جائے گا۔ کسی اراضی پر تعمیر شدہ عمارت کو اشیاء کی شکل میں معاونت تصور نہیں کیا جائے گا۔
4. مالی لین دین کی تمام کارروائیاں بینکوں کے ذریعے کی جائیں گی۔
5. بی ایس ایف صرف اور صرف میچنگ گرانٹ (حصہ کا تناسب: 30 فیصد- 70 فیصد)کی شکل میں جاری کی جائے گی۔
6. کسی بھی طرح کے اتفاقی اخراجات کی ذمہ داری سرمایہ کار پر عائد ہو گی۔
7. نگرانی اور جانچ پرکھ کا نظام تشکیل دینا اور اس امر کو یقینی بنانا لازم ہو گا کہ بی ایس ایف کو اس کی تجویز کے مطابق صحیح معنوں میں چلایا جائے، معاہدے کی شقوں پر عمل نہ کرنے کی صورت میں سرمایہ کار کے خلاف قانونی کارروائی کی جائے گی۔
8. درخواست اور درخواست جمع کرانے کی معلومات

درخواستیں انگریزی یا اردو زبان میں جمع کرائی جائیں۔

گرانٹ کی دستخط شدہ تجاویز، ضروری دستاویزات کے ہمراہ بی ایل ای پی کو اس کے ڈاک پتہ پر رجسٹرڈ ڈاک کے ذریعے تجاویز جمع کرانے کی آخری تاریخ 19 جون 2023 تک موصول ہو جانی چاہئیں۔

تاخیر سے موصول ہونے والی/ نامکمل/ نااہل/ ضروری تقاضوں پر پورا نہ اترنے والی (Unresponsive) درخواستوں کو مزید کارروائی کے لئے زیرغور نہیں لایا جائے گا۔

درخواستوں کی بڑی تعداد کے پیش نظر ہو سکتا ہے کہ بی ایل ای پی ہر درخواست دہندہ کو جواب نہ دے پائے۔ تاہم اگر آپ کو درخواست جمع کرانے کے 3 ماہ کے اندر بی ایل ای پی کی طرف سے کوئی جواب موصول نہ ہو تو اس کا مطلب یہی ہو سکتا ہے کہ درخواست گرانٹس کی دستیاب تعداد کے مطابق جانچ پرکھ کے مطلوبہ معیار کی روشنی میں سرفہرست آنے والی درخواستوں میں شامل نہیں ہو پائی۔

ضمیمہ نمبر I

کاروبار کے شعبے

ذیل میں کچھ کاروباری آئیڈیاز دئیے گئے ہیں، تاہم کسی بھی دیگر موزوں، معاشی لحاظ سے قابل عمل کاروباری آئیڈیاز کو پی ایم آئی یو کی منظوری اور عمدہ فزیبلٹی پر کاروبار میں معاونت کی سہولت کے لئے زیرغور لایا جا سکتا ہے:

|  |  |
| --- | --- |
| شعبہ زراعت | **Agriculture Sector** |
| کولڈ سٹوریج | Cold Storage |
| ڈی ہائیڈریشن سہولیات | Dehydration Facilities |
| جوس، جیم اور مارملیڈ کی پیداوار | Juices, Jams & Marmalade production |
| زیتون کا تیل نکالنے اور پیک کرنے کی سہولیات | Olive oil extraction and packaging facility |
| برآمدی مقصد کے لئے پھلوں کی پراسیسنگ اور پیکنگ کا پلانٹ | Export led fruit processing and packaging plant |
| زرعی شعبے کی جدید خطوط پر تبدیلی | Agriculture transformation |

|  |  |
| --- | --- |
| Export led organic farming. | برآمدی مقصد کے لئے آرگینک فارمنگ |
| Automated Vineyard farm. | خودکار نظام پر مبنی انگور کا باغ یا فارم |
| Agriculture farm automization. | زرعی فارم کی آٹومائزیشن |
| Model farms and nurseries (Mechanized). | ماڈل فارم اور نرسریاں (میکنائزڈ) |
| Efficient irrigation management. | آبپاشی کا بہتر کارکردگی کا نظام |
| Fruit and Chili processing facilities.  | پھلوں اور مرچ کی پراسیسنگ سہولیات |
| Any other business idea related to Agriculture. | زراعت سے متعلق کوئی دیگر کاروباری آئیڈیا |
|  |  |
| **Livestock Sector** | شعبہ لائیوسٹاک |
| Automated and Semi-automated dairy and poultry farms. | خودکار اور نیم خودکار ڈیری اور پولٹری فارم |
| Milk processing plants/milk chillers. | دودھ کا پراسیسنگ پلانٹ/ دودھ کے چلرز |
| Broiler Production and Management. | برائلر کی پیداوار اور کاروبار  |
| Slaughter house, meat processing and packaging. | مذبح خانہ، گوشت کی پراسیسنگ اور پیکنگ |
| Commercial Hatchery facility. | کمرشل ہیچری کی سہولیات |
| Any other business idea related to Livestock. | لائیوسٹاک سے متعلق کوئی دیگر کاروباری آئیڈیا |
|  |  |
| **Small Industries** | **چھوٹی صنعتیں** |
| Automated wool processing. | آٹومیٹڈ وول پراسیسنگ |
| Carpet weaving. | قالین بافی |
| Handicrafts. | دستکاری |
| Food processing.  | فوڈ پراسیسنگ |
| Small and medium size Industries. | چھوٹی اور درمیانی صنعتیں |
| Pottery. | ظروف سازی |
| Cloth Embroidery. | کپڑوں کی کڑھائی |
| Rugs and Wall Hangings. | رَگ اور دیوار پر لگانے کی آرائشی اشیاء |
| Hide and Skin processing plants. | کھالوں کے پراسیسنگ پلانٹ |
| Automated looms. | آٹومیٹڈ لومز |
| Any other business idea related to small industries. | چھوٹی صنعتوں سے متعلق کوئی دیگر کاروباری آئیڈیا |
|  |  |
| **Ecotourism**  | **ایکوٹورازم** |
| Developing tourist facilities.  | سیاحتی سہولیات کی ترقی |
| Wildlife Viewing. | جنگلی حیات کا نظارہ |
| Zip Line Excursion. | زِپ لائن تفریحی سہولیات |
| Small tourism activities generation. | چھوٹے پیمانے پر سیاحتی سرگرمیاں |
| Developing natural site for tourism. | قدرتی مقام کی سیاحتی مقاصد کے لئے ڈویلپمنٹ |
| Any other business idea related to Ecotourism. | ایکوٹورازم سے متعلق کوئی دیگر کاروباری آئیڈیا |
|  |  |
| **Mines and Mineral**  | کان کنی اور معدنیات |
| Developing indigenous mines and minerals sites. | علاقے میں کان کنی اور معدنیات کے مقامات کی ترقی |
| Marble, Onyx & Granite Processing. | سنگِ مرمر، سنگِ سلیمانی اور گرینائٹ کی پراسیسنگ |
| Marble, Onyx & Granite Mosaic.  | سنگِ مرمر، سنگ سلیمانی اور گرینائٹ کی پچی کاری |
| Chromite Beautification. | کرومائٹ بیوٹیفکیشن |
| Improving value chain of indigenous minerals. | مقامی معدنیات کی ویلیو چین میں بہتری |
| Export led processing of local minerals.  | برآمدی مقاصد کے لئے مقامی معدنیات کی پراسیسنگ |
| Any other business idea related to Mines and Mineral. | کان کنی و معدنیات سے متعلق کوئی دیگر کاروباری آئیڈیا |
|  |  |
| **Forestry**  | جنگلات |
| Pine Nut growers. | صنوبری بادام کے کاشت کار |
| Sustainable Forest development. | پائیدار جنگلات کی پیداوار |
| Production of industrial round wood, wood fuel and charcoal. | صنعتی لکڑی، جلانے کی لکڑی اور کوئلے کی پیداوار |
| Forest management for timber and wooden furniture. | ٹمبر اور لکڑی کے فرنیچر کے لئے جنگلات کی مینجمنٹ |
| Medical Plants. | میڈیکل پلانٹس |
| Any other business idea related to Forestry. | جنگلات سے متعلق کوئی دیگر کاروباری آئیڈیا |